Diari Oficial de la Generalitat Valenciana


Sumari del DOGV 3518, del 16-06-1999 (1999/4778)

ORDRE de 10 de maig de 1999, de la Conselleria de Cultura, Educació i Ciència, per la qual s'adapten les normes contingudes en el Reglament Orgànic i Funcional de les Escoles d'Educació Infantil i dels Col·legis d'Educació Primària als Col·legis Rurals Agrupats (CRAs).
-----------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1999/05/10/(1)/dof/vci/html**

### Dades del document

Número de DOGV
:   3518

Data del DOGV
:   16-06-1999

Secció del DOGV
:   I. DISPOSICIONS GENERALS

Número del document
:   1999/4778


Data del document
:   10-05-1999

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * Conselleria Cultura, Educació i Ciència
    * ensenyament primari
    * reglament intern
    * educació preescolar
    * centre d'ensenyament
    * regió rural
    * legislació

ORDRE de 10 de maig de 1999, de la Conselleria de Cultura, Educació i Ciència, per la qual s'adapten les normes contingudes en el Reglament Orgànic i Funcional de les Escoles d'Educació Infantil i dels Col·legis d'Educació Primària als Col·legis Rurals Agrupats (CRAs). [1999/4778]
  
L'Ordre de 15 de maig de 1997 (DOGV de 04.07.1997) de la Conselleria de Cultura, Educació i Ciència, per la qual es regula la constitució dels col·legis rurals agrupats d'Educació Infantil i Primària, en el seu apartat tercer, assenyala que els principis organitzatius, curriculars, de gestió i de participació seran els establits en el Reglament Orgànic i Funcional de les Escoles d'Educació Infantil i dels Col·legis d'Educació Primària.
  
La disposició addicional segona del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre (DOGV de 08.09.1997), establix que per ordre del conseller de Cultura, Educació i Ciència s'adaptaran les seues normes a les agrupacions escolars rurals.
  
Els Col·legis Rurals Agrupats (CRA) són agrupacions escolars rurals constituïdes per aularis ubicats en nuclis separats de poblacions diferents que, en el seu conjunt, configuren un sol centre. Dita singularitat aconsella fer ús de les competències atribuïdes i adaptar les normes establides pel Reglament Orgànic i Funcional de les Escoles d'Educació Infantil i dels Col·legis d'Educació Primària a les citades característiques. Així es millorarà la seua organització i funcionament, a més a més de la participació dels distints sectors de la comunitat educativa.
  
En virtut d'això,
  
ORDENE
  
Primer. Principis generals
  
L'organització i funcionament dels col·legis rurals agrupats es regiran per allò que s'ha establit en el Reglament Orgànic i Funcional de les Escoles d'Educació Infantil i dels Col·legis d'Educació Primària i les seues normes de desenrotllament, a més d'introduir les adaptacions que es determinen en la present ordre.
  
Segon. Òrgans unipersonals de govern
  
1. Quan en un aulari dels que constituïxen el CRA no estiga destinat algun dels òrgans unipersonals a què es referix l'article 6 del Reglament Orgànic i Funcional ja citat i en el marc d'allò establit en l'article 22, el director o directora del CRA designarà, després de consultar prèviament el Consell Escolar, un coordinador d'aulari, el qual el suplirà en cas d'absència i assumirà les seues funcions per a la resolució de qüestions puntuals que necessiten una intervenció urgent.
  
2. A l'efecte d'allò establit pel Reial Decret 2.112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents (BOE núm. 239 de 06.10.1998), l'exercici del càrrec de coordinador d'aulari al qual es referix l'apartat anterior, tindrà la consideració de l'exercici de lloc anàleg al de coordinador de cicle.
  
Tercer. Òrgans col·legiats de govern
  
El consell escolar d'un CRA, per al seu funcionament, tindrà en compte les següents normes:
  
a) Representació del professorat
  
- En absència de representació del professorat destinat a un aulari ubicat en un nucli separat de població, un/a representant del dit sector podrà assistir a les sessions del Consell Escolar del CRA, amb veu però sense vot.
  
b) Representació de pares i mares de l'alumnat
  
- En absència de representació de pares i mares de l'alumnat domiciliat en un nucli separat de població, un/a representant del dit sector podrà assistir a les sessions del Consell Escolar del CRA, amb veu però sense vot.
  
c) Representació municipal
  
Sense perjuí d'allò establit en l'article 36.2 del Reglament Orgànic i Funcional:
  
- La representació municipal correspondrà a un dels ajuntaments dels municipis que tinguen aularis que formen part del CRA.
  
- En cas que hi haja aularis del CRA ubicats en nuclis separats de poblacions diferents, però pertanyents a un mateix municipi, la representació municipal podrà detindre's per cursos i de forma rotatòria, de manera que cadascun dels nuclis separats de població detinga la dita representació com si és un municipi. Tot això, previ acord dels municipis afectats.
  
- En absència de representació municipal d'un nucli separat de població, un/a representant podrà assistir a les sessions del Consell Escolar del CRA, amb veu però sense vot.
  
d) Representació de l'alumnat
  
La representació de l'alumnat de tercer cicle d'Educació Primària es produirà en els termes que recull l'article 31 del Reglament Orgànic i Funcional. No obstant això, en absència de representació en el consell escolar del CRA de l'alumnat escolaritzat en un aulari ubicat en un nucli separat de població, un/a representant podrà assistir a les sesions de dit consell..
  
e) Designació de representants
  
1. Com representants dels sectors als quals es referixen els apartats a), b) i d) i en el marc establit en el capítol III, secció 1, del Reglament Orgànic i Funcional, seran designats els candidats que, havent obtingut un major nombre de vots en les eleccions per a la constitució del consell escolar del CRA, no en formen part.
  
2. En el cas de la representació municipal a què es referix l'apartat c) serà l'ajuntament del municipi al qual corresponga la dita representació el qui en formule la designació.
  
Quart. Òrgans de coordinació docent
  
Tots els òrgans de coordinació docent (equips de cicle, comissió de coordinació pedagògica i tutors), en el desenrotllament de les seues funcions i en l'elaboració i desenrotllament del projecte educatiu de centre, del projecte curricular i de la programació general anual, de manera complementària, hauran de tindre present allò establit en l'apartat quint de l'Ordre de 15 de maig de 1997 (DOGV de 04.07.1997), per la qual es regula la constitució dels col·legis rurals agrupats.
  
Disposicions finals
  
Primera
  
Es faculta les direccions generals i les direccions territorials de la Conselleria de Cultura, Educació i Ciència, perquè, en l'àmbit de les seues competències, puguen dictar totes les resolucions que siguen necessàries per a l'aplicació de l'ordre.
  
Segona
  
La present ordre entrarà en vigor l'endemà al de la seua publicació en el Diari Oficial de la Generalitat Valenciana.
  
València, 10 de maig de 1999
  
El conseller de Cultura, Educació i Ciència


Còpia Permalink ELI